Middelsstore (10-25 millimeter), kraftige trebukker. Artene i slekten er ganske ulike på farge. Flest arter er brunspraglete, men de kan også være svarte med gule flekker, helt kledt med okergul bestøving, eller ganske mørke. Antennene er lange, hos hannene gjerne betydelig lengre enn kroppen. Det tredje leddet har en dusk av svarte hår. Pronotum har en pigg midt på den avrundede sidekanten. Dekkvingene er avlange med markerte "skuldre". Beina er forholdsvis lange.